ลือกันให้แซด11 ก.พ.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซด ฉบับวัน พฤหัสบดีที่ 11 ก.พ. 2553
11 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซด ฉบับวัน พฤหัสบดีที่ 11 ก.พ. 2553
โดย...นายกระทิง...หญิงฟลอร์
*** ดัชนีหุ้นวานนี้ ( 10 ก.พ.) ปิด 688.41 จุด เพิ่มขึ้น 2.52 จุด มูลค่าซื้อขาย 11,555.96 ล้านบาท
*** ต่างชาติพลิกกลับมาซื้อ 616 ล้านบาท ได้กองทุน/สถาบัน ช่วยซื้ออีก 544 ล้านบาท 
*** ดัชนีหุ้นไทยที่บวกขึ้นมาได้ 2 จุดเศษ อยู่ในทิศทางเดียวกับตลาดหุ้นเอเซีย ที่ฟื้นตัวตามดัชนีดาวโจนส์ของสหรัฐ ที่บวกกว่า 100 จุด แต่สำหรับหุ้นไทย ขยับปิดบวกไม่ถึง 3 จุด น้อยกว่าตลาดหุ้นอื่น โดนม๊อบเสื้อแดงกด โชคดีที่ตลาดเอเซียเป็นบวก ไม่งั้นคงได้เห็นหุ้นไทยโชกเลือดอีกวัน
*** หุ้นแม่-ลูก ปตท. ( PTT )  และ ปตท.สผ. ( PTTEP ) ผงกหัวได้อานิสงส์ราคาน้ำมันโลก ขยับบวกเกือบ 2 เหรียญสหรัฐ/บาร์เรล หลังจากหุ้นแม่-ลูกร่วงลงต่อเนื่อง
*** ปูนซิเมนต์ไทย ( SCC ) อู้ฟู่ 2 วันก่อนประกาศควักกระเป๋าร่วม 1 พันล้านบาท ซื้อหุ้น Q-CON  ( ควอลิตี้ คอนสตรัคชั่น ฯ )  จากกลุ่มแลนด์แอนด์เฮ้าส์ ( LH ) ล่าสุดจ่ายอีก 280 ล้านบาท ส่งบริษัทย่อย “SCG เคมิคอลลส์” ร่วมทุนใน JTC เทคโนโลยีของสหรัฐ เพิ่มศักยภาพผลิตภัณฑ์เคมีคอล
*** ผู้บริหารยูโอบี เคย์เฮียน ( UOBKH ) เอือมระอาข่าวมั่ว ถูกจับคู่โบรกเกอร์รายนั้นรายนี้เกือบหมดตลาดแล้ว ฟอร์มเดียวกับบล.โกลเบล็กเด๊ะ ต้องระวัง เพราะสุดท้ายแล้ว ยังไม่เห็น UOBKH ลงเอยกับใครซักราย ขนาดรายที่สนใจ อย่าง บล.บีฟิท ( BSEC ) คุยกัน 2 ตลบยังจบไม่ลง สุดท้ายลงเอยด้วยการกินแห้ว 
*** “วิรัตน์ ชินประพินพร” บิ๊กบ้านร็อคการ์เด้น ( BROCK  ) รับโอนหุ้น BROCK  สัดส่วน 6.70 % จาก “เนาวนารถ จามรมาน” ไม่มีอะไรนอกเหนือจากฝากหุ้นกับคนกันเอง
***คนซื้อขาย โกลด์ฟิวเจอร์ มีเฮ !!!! หลังผู้ประกอบการเตรียมขยายเวลาเทรดโกลด์ฟิวเจอร์ไปถึง 4 ทุ่ม เพราะตลาดต่างประเทศปิดซื้อขายหลังเที่ยงคืน